Llíria participa en la Fira de la Ceràmica 2023 de Manises
17 de juliol de 2023

Llíria ha participat, este passat cap de setmana, en la Fira de la Ceràmica 2023 del municipi de Manises. En esta celebració, s'han donat cita diverses Ciutats Creatives de la UNESCO pertanyents al clúster de l'Artesania, amb una representació procedent de Portugal, Jordània, els Estats Units i Turquia. A esta, s'han sumat també les altres dos ciutats de la Xarxa valencianes, la localitat edetana en la categoria de música i Dénia en gastronomia, per a compartir experiències amb totes elles

L'alcalde de Llíria, Joanma Miguel, i el regidor de Ciutat Creativa UNESCO, Paco García, van acompanyar a les autoritats locals en la reunió del clúster de la Ceràmica i van realitzar una visita al Museu de la Ceràmica de Manises.

La participació de la capital del Camp de Túria en les activitats de la fira manisera també es va completar a través de la ceramista local Eugenia Boscá i del grup musical de Llíria, València Hot Five.